Na temelju članka 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/04, 112/19), članka 16. Odluke o unutarnjem ustroju i djelokrugu upravnih tijela Grada Nova Gradiška (Novogradiški glasnik 8/18) i članka 59. alineja 14. Statuta Grada Nova Gradiška – pročišćeni tekst (Novogradiški glasnik 7/22), na prijedlog v.d. pročelnika Stručne službe Grada Nova Gradiška, gradonačelnik dana 18.07.2024. donosi

**ODLUKU**

**o izmjenama i dopunama Pravilnika o unutarnjem redu Stručne službe Grada Nova Gradiška**

Članak 1.

U Pravilniku o unutarnjem redu Stručne službe Grada Nova Gradiška (Klasa:030-02/23-01/03, Ur.broj:2178-15-02-23-2) od dana 12.07.2023., unutar sistematizacije radnih mjesta, u dijelu pod nazivom Odsjek za društvene djelatnosti, pod rednim brojem 9. dodaje se novo radno mjesto

– Viši referent za odnose s medijima i protokol:

9. Naziv radnog mjesta: VIŠI REFERENT ZA ODNOSE S MEDIJIMA I PROTOKOL

 Kategorija radnog mjesta: III

 Potkategorija: viši referent

 Klasifikacijski rang: 9

 Broj službenika: 1

Opis poslova radnog mjesta:

- surađuje i provodi komunikaciju s medijima i izrađuje objave za medije, pozive za novinare, priopćenja za medije, informativne materijale za novinare, organizira medijske nastupe gradonačelnika i predstavnika gradske uprave, konferencije za novinare, te izjave za medije, intervjue, gostovanja u emisijama u medijima, prikuplja, obrađuje i oblikuje informacije za objavu putem medija, oblikuje odgovore na pitanja novinara, te sukladno Zakonu o medijima i Zakonu o elektroničkim medijima po potrebi piše ispravke objavljenih medijskih sadržaja, surađuje u pripremi i objavi vijesti i drugih sadržaja na službenoj stranici Grada, prati javna događanja koja se održavanju u (su)organizaciji Grada i šireg gradskog sustava, fotografira na događanjima, piše vijesti i izvještaje s navedenih događanja odnosno, obavlja novinarske poslove za službenu stranicu Grada (40 %)

- poslovi vezani za ceremonijalna događanja u kojima sudjeluje Gradonačelnik, zamjenik/ca gradonačelnika, predsjednik/ca Gradskog vijeća, poslovi oko organiziranja konferencija za tisak i drugih priopćenja, priprema i slanje pozivnica za manifestacije i sve ostale prigode, objave na službenim mrežnim stranicama Grada, poslovi vezani za međunarodnu suradnju Grada i drugih gradova ili institucija te poslovi vezani uz prekograničnu suradnju (35 %)

- poslovi vezano uz provedbu Zakona o pravu na pristup informacijama i poslovi vezani za zaštitu osobnih podataka (20 %)

- obavlja i druge poslove po nalogu voditelja odsjeka i pročelnika (5%)

Potrebno stručno zvanje: sveučilišni prijediplomski studij ili stručni prijediplomski studij društvenog usmjerenja, najmanje 1 godina radnog iskustva na odgovarajućim poslovima, položen državni stručni ispit ili polaganje u zakonskom roku, poznavanje rada na računalu.

Dosadašnji nazivi radnih mjesta pod rednim brojevima 9., 10., 11., 12., 13., 14., 15., 16., 17., , postaju nazivi radnih mjesta pod rednim brojevima 10., 11., 12., 13., 14., 15., 16., 17., 18.

Članak 2.

Ove izmjene i dopune stupaju na snagu danom donošenja.

REPUBLIKA HRVATSKA

BRODSKO-POSAVSKA ŽUPANIJA

GRAD NOVA GRADIŠKA

GRADONAČELNIK

Klasa:030-02/23-01/03

Ur.broj:2178-15-02-24-3

Nova Gradiška 18.07.2024.

gradonačelnik

Vinko Grgić, dipl.ing.arh.